CELEX: 52014PC0727
Language: mt
Date: 2014-12-11
Title: Proposta għal DEĊIŻJONI TAL-KUNSILL dwar il-pożizzjoni tal-Unjoni li għandha tittieħed fis-Sottokumitat tal-SPS, fis-Sottokumitat Doganali, u fis-Sottokumitat dwar l-Indikazzjonijiet Ġeografiċi stabbiliti permezz tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ġeorġja, min-naħa l-oħra b'rabta mal-adozzjoni tar-Regoli ta’ Proċedura tas-Sottokumitat tal-SPS, is-Sottokumitat Doganali, u s-Sottokumitat tal-Indikazzjonijiet Ġeografiċi.

|
			
		
		
		52014PC0727
		
			Proposta għal DEĊIŻJONI TAL-KUNSILL dwar il-pożizzjoni tal-Unjoni li għandha tittieħed fis-Sottokumitat tal-SPS, fis-Sottokumitat Doganali, u fis-Sottokumitat dwar l-Indikazzjonijiet Ġeografiċi stabbiliti permezz tal-Ftehim ta’ Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u l-Ġeorġja, min-naħa l-oħra b'rabta mal-adozzjoni tar-Regoli ta’ Proċedura tas-Sottokumitat tal-SPS, is-Sottokumitat Doganali, u s-Sottokumitat tal-Indikazzjonijiet Ġeografiċi. /* COM/2014/0727 final - 2014/0348 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Il-proposta mehmuża tikkostitwixxi
l-istrument legali għall-awtorizzazzjoni tal-pożizzjoni li
għandha tadottata l-Unjoni Ewropea fi ħdan is-Sottokumitat dwar
il-Miżuri Sanitarji u Fitosanitarji (“is-Sottokumitat tal-SPS”),
fis-Sottokumitat Doganali, u fis-Sottokumitat dwar l-Indikazzjonijiet
Ġeografiċi (“Sottokumitat dwar l-IĠ”) stabbiliti permezz
tal-Ftehim ta’ Assoċjazzjoni bejn l-Unjoni Ewropea u l-Komunità Ewropea
tal-Enerġija Atomika u l-Istati Membri tagħhom, minn naħa
waħda, u l-Ġeorġja, min-naħa l-oħra (“il-Ftehim”),
b'rabta mal-adozzjoni tar-Regoli ta’ Proċedura tas-Sottokumitat tal-SPS,
is-Sottokumitat Doganali, u s-Sottokumitat dwar l-IĠ. 
Fis-16 ta’ Ġunju
2014, il-Kunsill adotta d-deċiżjoni tiegħu[1] dwar
l-iffirmar, f’isem l-Unjoni Ewropea u l-Komunità Ewropea tal-Enerġija
Atomika u l-Istati Membri tagħhom, u l-applikazzjoni provviżorja ta’
ċerti dispożizzjonijiet tal-Ftehim, inkluża l-parti
taż-Żona ta’ Kummerċ Ħieles Approfondita u Komprensiva
(DCFTA). Sussegwentement, il-Ftehim ġie ffirmat fi Brussell
fis-27 ta'  Ġunju 2014 fil-marġini tal-Kunsill
Ewropew. 
Il-Ġeorġja
rratifikat il-Ftehim fit-18 ta' Lulju 2014 u lestiet, b'mod
parallel mal-Unjoni Ewropea, il-proċeduri ta' notifika meħtieġa
fl-istess xahar. Konsegwentement, skont l-Artikolu 431 tal-Ftehim,
ċerti dispożizzjonijiet tiegħu (speċifikati
fl-Artikolu 3 tad-Deċiżjoni tal-Kunsill dwar l-iffirmar u
l-applikazzjoni provviżorja tal-Ftehim mal-Ġeorġja
tas-16 ta' Ġunju 2014) huma applikati fuq bażi
provviżorja mill-1 ta' Settembru 2014, fl-istennija ta'
ratifika mill-Istati Membri tal-UE. 
Il-Ftehim stabbilixxa Sottokumitat Sanitarju u
Fitosanitarju (SPS), is-Sottokumitat Doganali, u s-Sottokumitat dwar
l-Indikazzjonijiet Ġeografiċi. Dawn
is-sottokumitati għandhom jimmonitorjaw l-implimentazzjoni tal-parti
tal-Ftehim dwar id-DCFTA, u jsolvu kwistjonijiet relatati. Is-sottokumitati
għandhom jadottaw ir-regoli ta’ proċedura tagħhom. L-ewwel
laqgħat tas-sottokumitati huma mistennija li jseħħu fil-bidu
tal-2015. Ir-regoli ta’ proċedura ta’ dawn is-sottokumitati, mehmuża
ma’ din il-proposta, huma bbażati fuq ir-regoli ta’ proċedura
tal-Kumitat ta’ Assoċjazzjoni. 
2.           RIŻULTATI TAN-NEGOZJATI
L-Artikolu 65
tal-Ftehim jipprovdi li s-Sottokumitat tal-SPS jadotta r-regoli ta’
proċedura tiegħu fl-ewwel laqgħa tiegħu. Il-laqgħa
tas-Sottokumitat tal-SPS għandha ssir kmieni fl-2015. Fid-dawl ta’ din
l-ewwel laqgħa huwa meħtieġ li titħejja l-pożizzjoni
tal-Unjoni dwar l-abbozz tar-regoli ta’ proċedura ta’ dan is-Sottokumitat.
L-abbozz ta’ regoli mehmuża huma riżultat ta’ negozjati
mal-Ġeorġja 
L-Artikolu 74
tal-Ftehim jistabbilixxi Sottokumitat Doganali u jipprovdi li għandu
jadotta r-regoli tiegħu ta’ proċedura. L-ewwel laqgħa hija
mistennija li ssir kmieni fl-2015. Għalhekk huwa meħtieġ li
titħejja l-pożizzjoni tal-Unjoni dwar ir-regoli ta’ proċedura
ta’ dak is-Sottokumitat. L-abbozz ta’ regoli mehmuża huma riżultat
ta’ negozjati mal-Ġeorġja.
L-Artikolu 179
tal-Ftehim jistabbilixxi Sottokumitat dwar l-IĠ u jipprovdi li għandu
jadotta r-regoli tiegħu ta’ proċedura. L-ewwel laqgħa hija
mistennija li ssir kmieni fl-2015. Għalhekk huwa meħtieġ li
titħejja l-pożizzjoni tal-Unjoni dwar ir-regoli ta’ proċedura
ta’ dak is-Sottokumitat. L-abbozz ta’ regoli mehmuża huma riżultat
ta’ negozjati mal-Ġeorġja.
3.           ELEMENTI LEGALI TAL-PROPOSTA
Għall-Unjoni,
il-bażi ġuridika li tawtorizza l-pożizzjoni tal-Unjoni li
għandha tiġi meħuda fis-Sottokumitati stabbiliti permezz
tal-Ftehim ta' Assoċjazzjoni bejn l-UE u l-Ġeorġja hija t-Trattat
dwar il-Funzjonament tal-Unjoni Ewropea, u b'mod partikolari l-Artikolu
207(4) flimkien mal-Artikolu 218(9) tiegħu.

Fid-dawl
tar-riżultati tan-negozjati hawn fuq imsemmija, fuq il-bażi tal-Artikolu 207(4) u l-Artikolu 218(9) TFUE, il-Kummissjoni
Ewropea tipproponi li l-Kunsill jadotta d-Deċiżjoni li tawtorizza li
l-pożizzjoni tal-Unjoni tittieħed fl-ewwel Sottokumitat tal-SPS bejn
l-UE u l-Ġeorġja, is-Sottokumitat Doganali bejn l-UE-u
l-Ġeorġja, is-Sottokumitat dwar l-IĠ bejn l-UE u
l-Ġeorġja b'rabta mar-regoli ta' proċedura tagħhom.
2014/0348 (NLE)
Proposta għal
DEĊIŻJONI TAL-KUNSILL
dwar il-pożizzjoni tal-Unjoni li
għandha tittieħed fis-Sottokumitat tal-SPS, fis-Sottokumitat
Doganali, u fis-Sottokumitat dwar l-Indikazzjonijiet Ġeografiċi
stabbiliti permezz tal-Ftehim ta’ Assoċjazzjoni bejn l-Unjoni Ewropea u
l-Komunità Ewropea tal-Enerġija Atomika u l-Istati Membri tagħhom,
minn naħa waħda, u l-Ġeorġja, min-naħa l-oħra
b'rabta mal-adozzjoni tar-Regoli ta’ Proċedura tas-Sottokumitat tal-SPS,
is-Sottokumitat Doganali, u s-Sottokumitat tal-Indikazzjonijiet
Ġeografiċi.
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-ewwel paragrafu
tal-Artikolu 207(4) flimkien mal-Artikolu 218(9) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       L-Artikolu 431(3) u (4)
tal-Ftehim ta' Assoċjazzjoni bejn l-Unjoni Ewropea u l-Komunità Ewropea
tal-Enerġija Atomika u l-Istati Membri tagħhom, fuq naħa, u
l-Ġeorġja, fuq in-naħa l-oħra, ("il-Ftehim")
jipprovdu  għall-applikazzjoni provviżorja ta' parti mill-Ftehim.
(2)       L-Artikolu 3
tad-Deċiżjoni tal-Kunsill 2014/494/UE[2]
tas-16 ta’ Ġunju 2014 li jispeċifika d-dispożizzjonijiet
tal-Ftehim li jridu jiġu applikati b’mod provviżorju, inklużi
d-dispożizzjonijiet dwar l-istabbiliment u l-funzjonament tas-Sottokumitat
Sanitarju u Fitosanitarju (“is-Sottokumitat tal-SPS”), tas-Sottokumitat
Doganali, u tas-Sottokumitat dwar l-Indikazzjonijiet Ġeografiċi
(“is-Sottokumitat dwar l-IĠ”).
(3)       L-Artikolu 65 tal-Ftehim
jipprovdi li s-Sottokumitat tal-SPS għandu jistabbilixxi r-regoli ta’
proċedura tiegħu fl-ewwel laqgħa tiegħu. 
(4)       L-Artikolu 74(3)
tal-Ftehim jipprevedi li s-Sottokumitat Doganali għandu jistabbilixxi
r-regoli ta' proċedura tiegħu stess.
(5)       L-Artikolu 179(2)
tal-Ftehim jipprevedi li s-Sottokumitat dwar l-IĠ għandu
jistabbilixxi r-regoli ta' proċedura tiegħu stess.
(6)       Huwa għalhekk xieraq li
tiġi stabbilita l-pożizzjoni tal-Unjoni fir-rigward tar-regoli ta’
proċedura li għandhom jiġu adottati minn dawn is-Sottokumitati,
ADOTTA DIN ID-DEĊIŻJONI: 
Artikolu 1
1.           Il-pożizzjoni li
għandha tieħu l-Unjoni fi ħdan is-Sottokumitat tal-SPS stabbilit
permezz tal-Artikolu 65 tal-Ftehim ta’ Assoċjazzjoni bejn l-Unjoni Ewropea
u l-Komunità Ewropea tal-Enerġija Atomika u l-Istati Membri tagħhom,
minn naħa waħda, u l-Ġeorġja, min-naħa l-oħra
b'rabta mal-adozzjoni tar-regoli ta’ proċedura tas-Sottokumitat tal-SPS
għandha tkun ibbażata fuq l-abbozz ta' Deċiżjoni ta' dak
is-Sottokumitat mehmuża ma' din id-Deċiżjoni.
2.           Bidliet żgħar
fl-abbozz tad-deċiżjonijiet jistgħu jiġu maqbula
mir-rappreżentanti tal-Unjoni fis-Sottokumitat tal-SPS, mingħajr
deċiżjoni ulterjuri tal-Kunsill.
Artikolu 2
1.           Il-pożizzjoni li
għandha tieħu l-Unjoni fi ħdan is-Sottokumitat Doganali
stabbilit permezz tal-Artikolu 74 tal-Ftehim ta’ Assoċjazzjoni bejn
l-Unjoni Ewropea u l-Komunità Ewropea tal-Enerġija Atomika u l-Istati
Membri tagħhom, minn naħa waħda, u l-Ġeorġja, min-naħa
l-oħra b'rabta mal-adozzjoni tar-regoli ta’ proċedura
tas-Sottokumitat Doganali għandha tkun ibbażata fuq l-abbozz ta'
Deċiżjoni ta' dak is-Sottokumitat mehmuża ma' din
id-Deċiżjoni. 
2.           Bidliet żgħar
fl-abbozz tad-deċiżjonijiet jistgħu jiġu maqbula
mir-rappreżentanti tal-Unjoni fis-Sottokumitat Doganali, mingħajr
deċiżjoni ulterjuri tal-Kunsill.
Artikolu 3
1.           Il-pożizzjoni li
għandha tieħu l-Unjoni fi ħdan is-Sottokumitat dwar l-IĠ
stabbilit permezz tal-Artikolu 179 tal-Ftehim ta’ Assoċjazzjoni bejn
l-Unjoni Ewropea u l-Komunità Ewropea tal-Enerġija Atomika u l-Istati
Membri tagħhom, minn naħa waħda, u l-Ġeorġja,
min-naħa l-oħra b'rabta mal-adozzjoni tar-regoli ta’ proċedura
tas-Sottokumitat dwar l-IĠ għandha tkun ibbażata fuq l-Abbozz
ta' Deċiżjoni ta' dak is-Sottokumitat mehmuża ma' din id-Deċiżjoni.
2.           Bidliet żgħar
fl-abbozz tad-deċiżjonijiet jistgħu jiġu maqbula
mir-rappreżentanti tal-Unjoni fis-Sottokumitat dwar l-IĠ,
mingħajr deċiżjoni ulterjuri tal-Kunsill.
Artikolu 4
Din id-Deċiżjoni tidħol
fis-seħħ fil-jum tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 261, 30.8.2014, p. 1.
[2]               Id-Deċiżjoni tal-Kunsill tas-16 ta' Ġunju
2014 dwar l-iffirmar, f'isem l-Unjoni Ewropea, u l-applikazzjoni
provviżorja tal-Ftehim ta' Assoċjazzjoni bejn l-Unjoni Ewropea u
l-Komunità Ewropea tal-Enerġija Atomika u l-Istati Membri tagħhom,
min-naħa l-waħda, u l-Ġeorġja, min-naħa l-oħra
(ĠU L 261, 30.8.2014, p. 1). 
ANNESS
ABBOZZ
DEĊIŻJONI
Nru 1/2015 tas-Sottokumitat Sanitarju u Fitosanitarju bejn l-UE u
l-ĠEORĠJA 
ta'
… 2015
li tadotta r-regoli ta’ proċedura tiegħu
IS-SOTTOKUMITAT SANITARJU U FITOSANITARJU BEJN
L-UE U L-ĠEORĠJA, 
Wara li kkunsidra l-Ftehim ta' Assoċjazzjoni
bejn l-Unjoni Ewropea u l-Komunità Ewropea tal-Enerġija Atomika u l-Istati
Membri tagħhom, fuq naħa, u l-Ġeorġja, fuq in-naħa
l-oħra, ("il-Ftehim") u b'mod partikolari l-Artikolu 65
tiegħu,
Billi:
(1)       Skont l-Artikolu 431
tiegħu, partijiet tal-Ftehim huma applikati provviżorjament mill-1
ta’ Settembru 2014. 
(2)       L-Artikolu 65 tal-Ftehim
jipprovdi li s-Sottokumitat Sanitarju u Fitosanitarju (“is-Sottokumitat SPS”)
għandu jikkunsidra kull kwistjoni li għandha x’taqsam
mal-implimentazzjoni tal-Kapitolu 4 (Miżuri Sanitarji u
Fitosanitarji) tat-Titolu IV (Kummerċ u Kwistjonijiet relatati
mal-Kummerċ) ta’ dan il-Ftehim. 
(3)       L-Artikolu 65(5)
tal-Ftehim jipprevedi li s-Sottokumitat SPS għandu jadotta r-regoli ta'
proċedura tiegħu stess. 
IDDEĊIEDA KIF ĠEJ: 
Artikolu 1
Ir-Regoli ta’ Proċedura tas-Sottokumitat
tal-SPS, kif stabbiliti fl-Appendiċi, huma b’dan adottati.
Artikolu 2
Din id-Deċiżjoni tidħol
fis-seħħ fid-data tal-adozzjoni tagħha.
Magħmul fi …, …. 
   || Għas-Sottokumitat tal-SPS 
   || Il-President 
Appendiċi 
Regoli ta’ Proċedura tas-Sottokumitat bejn l-UE u
l-Ġeorġja dwar il-miżuri Sanitarji u Fitosanitarji
Artikolu 1
Dispożizzjonijiet
Ġenerali
1.           Is-Sottokumitat dwar
il-Miżuri Sanitarji u Fitosanitarji (“is-Sottokumitat tal-SPS”), stabbilit
skont l-Artikolu 65(1) tal-Ftehim ta’ Assoċjazzjoni bejn l-Unjoni
Ewropea u l-Komunità Ewropea tal-Enerġija Atomika u l-Istati Membri
tagħhom, minn naħa waħda, u l-Ġeorġja, min-naħa
l-oħra (“il-Ftehim”), għandu jassisti lill-Kumitat ta’
Assoċjazzjoni li jkun iltaqa' fil-konfigurazzjoni tal-Kummerċ kif
stipulat fl-Artikolu 408(4) għat-Titolu IV tal-Ftehim, fit-twettiq
ta’ dmirijietu. 
2.           Is-Sottokumitat tal-SPS
għandu jwettaq il-kompiti mniżżlin fl-Artikolu 65(2)
tal-Ftehim fid-dawl tal-objettivi tal-Kapitolu 4 tat-Titolu IV stabbiliti
fl-Artikolu 50 tal-Ftehim. 
3.           Is-Sottokumitat SPS ikun
kompost minn rappreżentanti tal-Kummissjoni Ewropea u
tal-Ġeorġja, responsabbli għal kwistjonijiet sanitarji u
fitosanitarji. 
4.           Rappreżentant
tal-Kummissjoni Ewropea jew tar-Repubblika tal-Ġeorġja li jkollu
r-responsabbiltà għall-kwistjonijiet sanitarji u fitosanitarji
jaġixxi bħala President skont l-Artikolu 2 ta' hawn taħt. 
5.           Il-Partijiet f'dawn ir-Regoli
ta' Proċedura jiġu definiti kif stipulat fl-Artikolu 428
tal-Ftehim. 
Artikolu 2
Presidenza
Il-Partijiet iżommu l-Presidenza
tas-Sottokumitat tal-SPS, fuq bażi ta' alternanza, għal perjodi ta'
12-il xahar. L-ewwel perjodu jibda fid-data tal-ewwel laqgħa tal-Kunsill
ta’ Assoċjazzjoni u jintemm fil-31 ta’ Diċembru tal-istess sena.
Artikolu 3
Laqgħat
1.           Ħlief fejn ikun
miftiehem mod ieħor mill-Partijiet, is-Sottokumitat tal-SPS għandu
jiltaqa’ fi żmien tliet xhur wara d-dħul fis-seħħ ta’ dan
il-Ftehim, fuq talba ta’ xi waħda mill-Partijiet wara dan, jew mill-inqas
darba fis-sena. 
2.           Kull laqgħa
tas-Sottokumitat tal-SPS titlaqqa' mill-President fi żmien u f'post li
jkun hemm qbil dwaru miż-żewġ Partijiet. L-avviż ta'
sejħa għal-laqgħa jinħareġ mill-President
tas-Sottokumitat tal-SPS mhux aktar tard minn 28 jum kalendarju qabel
il-bidu tal-laqgħa sakemm il-Partijiet ma jiftehmux mod ieħor. 
3.           Kull fejn possibbli,
il-laqgħa regolari tas-Sottokumitat tal-SPS tissejjaħ fi żmien
xieraq qabel il-laqgħa regolari tal-Kumitat ta' Assoċjazzjoni li jkun
qed jiltaqa' fil-konfigurazzjoni tal-Kummerċ.
4.           Il-laqgħat
tas-Sottokumitat tal-SPS jistgħu jsiru permezz ta’ kwalunkwe mezz
teknoloġiku maqbul bħalma huma l-konferenzi bil-vidjo jew l-awdjo.
5.           Is-Sottokumitat tal-SPS
jista’ jindirizza kwistjonijiet mingħajr ma jiltaqa', permezz ta’
korrispondenza. 
Artikolu 4
Delegazzjonijiet
Qabel kull laqgħa, il-Partijiet jiġu
infurmati, permezz tas-Segretarjat, bil-kompożizzjoni maħsuba
tad-delegazzjonijiet li jkunu se jattendu l-laqgħa fuq
iż-żewġ naħat.
Artikolu 5
Segretarjat
1.           Uffiċjal tal-Kummissjoni
Ewropea u uffiċjal tal-Ġeorġja jaġixxu b'mod konġunt
bħala Segretarji tas-Sottokumitat tal-SPS u jwettqu kompiti segretarjali
b'mod konġunt fi spirtu ta' fiduċja reċiproka u kooperazzjoni.
2.           Is-Segretarjat tal-Kumitat
ta’ Assoċjazzjoni li jiltaqa’ fil-konfigurazzjoni tal-Kummerċ
għandu jkun infurmat bi kwalunkwe deċiżjonijiet, opinjonijiet,
rakkomandazzjonijiet, rapporti u azzjonijiet oħra maqbula tas-Sottokumitat
tal-SPS. 
Artikolu 6
Korrispondenza
1.           Il-korrispondenza indirizzata
lis-Sottokumitat tal-SPS tintbagħat lis-Segretarju ta' waħda
mill-Partijiet, li min-naħa tiegħu jgħarraf lis-Segretarju
l-ieħor. 
2.           Is-Segretarjat jiżgura
li l-korrispondenza indirizzata lis-Sottokumitat tal-SPS tingħata
lill-President tas-Sottokumitat tal-SPS u tiġi ċċirkolata, fejn
xieraq bħala dokumenti msemmija fl-Artikolu 7 ta' dawn ir-Regoli ta'
Proċedura.
3.           Il-korrispondenza
mill-President tas-Sottokumitat tal-SPS tintbagħat lill-Partijiet
mis-Segretarjat tas-Sottokumitat tal-SPS f'isem il-President. Din
il-korrispondenza tiġi ċċirkolata, fejn xieraq, kif stipulat
fl-Artikolu 7 ta' dawn ir-Regoli ta' Proċedura.
Artikolu 7
Dokumenti
1.           Id-dokumenti jiġu
ċċirkolati permezz tas-Segretarji tas-Sottokumitat tal-SPS.
2.           Parti tittrażmetti
d-dokumenti tagħha lis-Segretarju tagħha. Is-Segretarju
jittrażmetti dawn id-dokumenti lis-Segretarju tal-Parti l-oħra. 
3.           Is-Segretarju tal-Unjoni
jiċċirkola d-dokumenti mar-rappreżentanti responsabbli
tal-Unjoni u jikkopja sistematikament lis-Segretarju tal-Ġeorġja u
lis-Segretarji tal-Kumitat ta' Assoċjazzjoni li jkun qed jiltaqa'
fil-konfigurazzjoni tal-Kummerċ f'din il-korrispondenza.
4.           Is-Segretarju
tal-Ġeorġja jiċċirkola d-dokumenti mar-rappreżentanti
responsabbli tal-Ġeorġja u jikkopja sistematikament lis-Segretarju
tal-Unjoni u lis-Segretarji tal-Kumitat ta' Assoċjazzjoni li jkun qed
jiltaqa' fil-konfigurazzjoni tal-Kummerċ f'din il-korrispondenza.
5.           Is-Segretarji
tas-Sottokumitat tal-SPS għandhom iservu bħala punti ta’ kuntatt
għal skambji previsti fl-Artikolu 58 tal-Ftehim.
Artikolu 8
Kunfidenzjalità
Sakemm ma jiġix deċiż mod
ieħor mill-Partijiet, il-laqgħat tas-Sottokumitat tal-SPS ma jkunux
pubbliċi. Meta Parti tissottometti lis-Sottokumitat tal-SPS informazzjoni
mmarkata bħala kunfidenzjali, il-Parti l-oħra tittratta dik
l-informazzjoni bħala tali.
Artikolu 9
Aġendi
għal-Laqgħat
1.           Titfassal aġenda
provviżorja għal kull laqgħa kif ukoll abbozz
tal-konklużjonijiet operattivi kif stipulat fl-Artikolu 10
mis-Segretarjat tas-Sottokumitat tal-SPS abbażi tal-proposti li jsiru
mill-Partijiet. L-aġenda provviżorja tkun tinkludi punti li
s-Segretarjat tas-Sottokumitat tal-SPS ikun irċieva talba dwarhom
mingħand xi Parti biex jiddaħħlu fl-aġenda, sostnuta
mid-dokumenti rilevanti, mhux aktar tard minn 21 jum kalendarju qabel
id-data tal-laqgħa.
2.           L-aġenda
provviżorja, flimkien mad-dokumenti rilevanti, jiġu
ċċirkolati kif previst fl-Artikolu 7 mhux aktar tard minn
15-il jum kalendarju qabel il-bidu tal-laqgħa. 
3.           L-aġenda għandha
tkun adottata mis-Sottokumitat tal-SPS fil-bidu ta’ kull laqgħa. Kull punt
minbarra dawk li jidhru fl-aġenda provviżorja jista’ jitqiegħed
fuq l-aġenda jekk il-Partijiet jaqblu li jsir hekk. 
4.           Il-President tal-laqgħa
tas-Sottokumitat tal-SPS jista', bil-qbil tal-Parti l-oħra, jistieden
rappreżentanti ta' korpi oħra tal-Partijiet jew esperti indipendenti
f'suġġett fuq bażi ad hoc biex jattendu l-laqgħat
tiegħu bil-għan li jipprovdu informazzjoni fuq suġġetti
speċifiċi. Il-Partijiet jiżguraw li dawn l-osservaturi jew
l-esperti jirrispettaw kull rekwiżit ta' kunfidenzjalità. 
5.           Il-President tas-Sottokumitat
tal-SPS jista', b'konsultazzjoni mal-Partijiet, iqassar il-perjodi ta'
żmien speċifikati fil-paragrafi 1 u 2 biex jieħu kont ta'
ċirkostanzi speċjali. 
Artikolu 10
Minuti u Konklużjonijiet Operattivi
1.           Għandu jitħejja abbozz
tal-minuti ta’ kull laqgħa b’mod konġunt miż-żewġ
Segretarji. 
2.           Il-minuti għandhom,
bħala regola ġenerali, jinkludu fir-rigward ta’ kull punt fuq
l-aġenda: 
(a)     il-parteċipanti fil-laqgħa,
l-uffiċjali li jakkumpanjawhom u kull osservatur jew espert li jkun
attenda għal-laqgħa; 
(b)     id-dokumenti ppreżentati
lis-Sottokumitat tal-SPS; 
(c)     id-dikjarazzjonijiet li s-Sottokumitat
tal-SPS ikun talab li jiddaħħlu; kif ukoll
(d)     il-konklużjonijiet operattivi
tal-laqgħa, kif previst fil-paragrafu (4). 
3.           L-abbozz tal-minuti
għandu jiġi ppreżentat lis-Sottokumitat tal-SPS
għall-approvazzjoni. Dawn il-minuti jiġu approvati fi żmien
28 jum kalendarju wara kull laqgħa tas-Sottokumitat tal-SPS.
Tintbagħat kopja lil kull wieħed mid-destinatarji msemmija fl-Artikolu 7
tar-Regoli ta' Proċedura. 
4.           L-abbozz
tal-konklużjonijiet operattivi ta' kull laqgħa jitfassal
mis-Segretarju tas-Sottokumitat tal-SPS tal-Parti li jkollha l-Presidenza, u
jiġi ċċirkolat mal-Partijiet flimkien mal-aġenda,
normalment mhux aktar tard minn 15-il jum kalendarju qabel il-bidu
tal-laqgħa. Dan l-abbozz jiġi aġġornat matul il-laqgħa
sabiex fi tmiem il-laqgħa, sakemm ma jkunx miftiehem mod ieħor,
is-Sottokumitat tal-SPS jadotta l-konklużjonijiet operazzjonali, li
jirriflettu l-azzjonijiet ta’ segwitu li kien hemm qbil dwarhom mill-Partijiet.
Ladarba jkunu miftiehma, il-konklużjonijiet operattivi jiġu
mehmuża mal-minuti u l-implimentazzjoni tagħhom tiġi
eżaminata mill-ġdid matul laqgħa sussegwenti tas-Sottokumitat
tal-SPS. Għal dak il-għan is-Sottokumitat tal-SPS jadotta mudell, li
jippermetti li kull punt ta' azzjoni jiġi traċċat skont skadenza
speċifika. 
Artikolu 11
Deċiżjonijiet
u rakkomandazzjonijiet
1.           Is-Sottokumitat tal-SPS
jadotta deċiżjonijiet, opinjonijiet, rakkomandazzjonijiet, rapporti u
azzjonijiet konġunti kif previst fl-Artikolu 65 tal-Ftehim. Dawn
id-deċiżjonijiet, opinjonijiet, rakkomandazzjonijiet, rapporti u
azzjonijiet konġunti għandhom jiġu adottati b’kunsens bejn
il-Partijiet wara t-tlestija tal-proċeduri interni rispettivi għall-adozzjoni
tagħhom. Id-deċiżjonijiet huma vinkolanti għall-Partijiet,
li jieħdu l-miżuri xierqa biex jimplimentawhom. 
2.           Kull deċiżjoni,
opinjoni, rakkomandazzjoni jew rapport għandhom jiġu ffirmati
mill-President u awtentikati miż-żewġ Segretarji. Mingħajr
preġudizzju għall-paragrafu 3, il-President jiffirma dawn
id-dokumenti matul il-laqgħa li fiha tiġi adottata
d-deċiżjoni, l-opinjoni, ir-rakkomandazzjoni jew ir-rapport
rilevanti. 
3.           Is-Sottokumitat tal-SPS
jista’ jieħu deċiżjonijiet, jagħmel rakkomandazzjonijiet u
jadotta opinjonijiet jew rapporti bi proċedura bil-miktub, wara li
jitlestew il-proċeduri interni rispettivi, jekk il-Partijiet jaqblu li
jsir hekk. Il-proċedura bil-miktub tikkonsisti minn skambju ta' noti bejn
iż-żewġ Segretarji, li jaġixxu bi ftehim mal-Partijiet.
Għal dan il-għan, it-test tal-proposta jiġi ċċirkolat
skont l-Artikolu 7, b'limitu ta' żmien ta' mhux anqas minn
21 jum kalendarju li matulu għandha tiġi mgħarrfa kull riżerva
jew emenda. Il-President tas-Sottokumitat tal-SPS jista', b'konsultazzjoni
mal-Partijiet, iqassar il-perjodi ta' żmien speċifikati f'dan
il-paragrafu biex jieħu kont ta' ċirkostanzi speċjali. Ladarba
jkun hemm qbil fuq it-test, id-deċiżjoni, l-opinjoni, ir-rakkomandazzjoni
jew ir-rapport għandhom jiġu ffirmati mill-President u awtentikati
miż-żewġ Segretarji.
4.           L-atti tas-Sottokumitat
tal-SPS jiġu intitolati 'Deċiżjoni', 'Opinjoni',
'Rakkomandazzjoni' jew 'Rapport' rispettivament. Kull deċiżjoni
għandha tidħol fis-seħħ fid-data tal-adozzjoni tagħha
sakemm id-deċiżjoni ma tipprovdix mod ieħor. 
              5.       Id-deċiżjonijiet,
l-opinjonijiet, ir-rakkomandazzjonijiet u r-rapporti jiġu
ċċirkolati maż-żewġ Partijiet. 
6.           Kull Parti tista’
tiddeċiedi dwar il-pubblikazzjoni tad-deċiżjonijiet,
l-opinjonijiet u r-rakkomandazzjonijiet tas-Sottokumitat tal-SPS
fil-pubblikazzjoni uffiċjali rispettiva tagħha.
Artikolu 12
Rapporti
Is-Sottokumitat tal-SPS għandu
jippreżenta rapport dwar l-attivitajiet tiegħu u dwar dawk tal-gruppi
ta’ ħidma tekniċi jew tal-gruppi ad hoc imwaqqfa mis-Sottokumitat
tal-SPS, lill-Kumitat ta’ Assoċjazzjoni li jiltaqa’ fil-konfigurazzjoni
tal-Kummerċ. Ir-rapport għandu jiġi sottomess 25 ġurnata
qabel il-laqgħa annwali regolari tal-Kumitat ta’ Assoċjazzjoni
fil-konfigurazzjoni tal-Kummerċ.
Artikolu 13
Lingwi

1.           Il-lingwi ta' ħidma
tas-Sottokumitat tal-SPS huma l-Ingliż u l-Ġeorġjan. 
2.           Sakemm ma jiġix
deċiż mod ieħor, is-Sottokumitat tal-SPS għandu
jibbaża d-deliberazzjonijiet tiegħu fuq dokumentazzjoni mfassla
f’dawn il-lingwi. 
Artikolu 14
Spejjeż
1.           Kull Parti għandha
tieħu ħsieb l-ispejjeż li ġġarrab bħala
riżultat tal-parteċipazzjoni fil-laqgħat tas-Sottokumitat
tal-SPS, kemm fir-rigward tal-impjegati, l-ivvjaġġar u n-nefqa
tal-għajxien kif ukoll fir-rigward tan-nefqa tal-posta u
tat-telekomunikazzjonijiet. 
2.           In-nefqa marbuta
mal-organizzazzjoni tal-laqgħat u mar-riproduzzjoni tad-dokumenti
għandha titħallas mill-Parti li tkun qed tospita l-laqgħa. 
3.           L-ispejjeż marbutin ma'
servizzi ta' interpretazzjoni fil-laqgħat, u t-traduzzjoni ta' dokumenti
għal jew mill-Ingliż u l-Ġeorġjan kif imsemmi
fl-Artikolu 13(1) ta' dawn ir-Regoli ta' Proċedura jitħallsu
mill-Parti li tkun qed tospita l-laqgħa. 
L-interpretazzjoni u t-traduzzjoni għal jew
minn lingwi oħra għandhom jitħallsu direttament mill-Parti li
tagħmel it-talba. 
Artikolu 15
Emenda
tar-Regoli ta' Proċedura
Dawn ir-Regoli ta' Proċedura jistgħu
jiġu emendati b'deċiżjoni tas-Sottokumitat tal-SPS skont
l-Artikolu 65(5) tal-Ftehim. 
Artikolu 16
Gruppi
ta’ ħidma tekniċi u gruppi ad hoc
1.           Is-Sottokumitat tal-SPS
jista’ b’deċiżjoni skont l-Artikolu 65(6) tal-Ftehim joħloq
jew jabolixxi, fejn xieraq, gruppi ta’ ħidma tekniċi jew gruppi ta’
ħidma ad hoc, inklużi gruppi xjentifiċi u gruppi ta’
esperti. 
2.           Is-sħubija fil-gruppi
ta' ħidma ad hoc ma għandhiex tkun ristretta
għar-rappreżentanti tal-Partijiet. Il-Partijiet għandhom
jiżguraw li l-membri ta’ kwalunkwe grupp stabbilit mis-Sottokumitat
tal-SPS jirrispettaw kull rekwiżit xieraq ta’ kunfidenzjalità. 
3.           Sakemm ma jkunx
deċiż mod ieħor, il-gruppi maħluqa mis-Sottokumitat tal-SPS
għandhom jaħdmu taħt l-awtorità tas-Sottokumitat tal-SPS, li
għandhom jirrappurtaw lilu. 
4.           Il-laqgħat tal-gruppi
ta’ ħidma jistgħu jsiru skont il-bżonn, personalment jew permezz
ta’ konferenza vidjo jew awdjo. 
5.           Is-Segretarjat tas-Sottokumitat
tal-SPS għandu jirċievi kopja tal-korrispondenza, dokumenti u
komunikazzjonijiet kollha rilevanti li jikkonċernaw l-attivitajiet
tal-gruppi ta’ ħidma. 
6.           Il-gruppi ta’ ħidma
għandu jkollhom is-setgħa li jagħmlu rakkomandazzjonijiet bil-miktub
quddiem is-Sottokumitat tal-SPS. Ir-rakkomandazzjonijiet għandhom isiru
b’kunsens u kkomunikati lill-President tas-Sottokumitat tal-SPS, li
min-naħa tiegħu għandu jiċċirkola
r-rakkomandazzjonijiet kif previst fl-Artikolu 7.
7.           Ir-regoli preżenti ta’ proċeduri
għandhom jiġu applikati mutatis mutandis għal kwalunkwe
grupp ta’ ħidma tekniku jew grupp ta’ ħidma ad hoc maħluq
mis-Sottokumitat tal-SPS, sakemm ma jkunx speċifikat mod ieħor f’dan
l-Artikolu. Ir-referenzi għal-laqgħa tal-Kumitat ta’ Assoċjazzjoni
fil-konfigurazzjoni tal-Kummerċ għandhom jinftiehmu li jfissru
referenzi għas-Sottokumitat tal-SPS.
ABBOZZ
DEĊIŻJONI
Nru 1/2015 TAS-SOTTOKUMITAT DOGANALI BEJN L-UE U L-ĠEORĠJA 
ta’
.. 2015
li biha jadotta r-regoli ta’ proċedura tiegħu
IS-SOTTOKUMITAT DOGANALI BEJN L-UE U
L-ĠEORĠJA, 
Wara li kkunsidra l-Ftehim ta'
Assoċjazzjoni bejn l-Unjoni Ewropea u l-Komunità Ewropea tal-Enerġija
Atomika u l-Istati Membri tagħhom, fuq naħa, u l-Ġeorġja,
fuq in-naħa l-oħra, ("il-Ftehim") u b'mod partikolari
l-Artikolu 74 tiegħu,
Billi:
(1)       Skont l-Artikolu 431
tiegħu, partijiet tal-Ftehim huma applikati provviżorjament mill-1
ta’ Settembru 2014. 
(2)       L-Artikolu 74 tal-Ftehim
jipprovdi li s-Sottokumitat Doganali jimmonitorja l-implimentazzjoni u
l-amministrazzjoni tal-Kapitolu 5 (Dwana u Faċilitazzjoni
tal-Kummerċ) tat-Titolu IV (Kummerċ u Kwistjonijiet relatati
mal-Kummerċ) ta’ dan il-Ftehim. 
(3)       L-Artikolu 74(3)(e)
tal-Ftehim jipprevedi li s-Sottokumitat Doganali għandu jistabbilixxi
r-regoli ta' proċedura tiegħu stess. 
IDDEĊIEDA KIF ĠEJ: 
Artikolu 1
Ir-Regoli ta’ Proċedura tas-Sottokumitat
Doganali, kif stabbiliti fl-Appendiċi, huma b’dan adottati.
Artikolu 2
Din id-Deċiżjoni tidħol
fis-seħħ fid-data tal-adozzjoni tagħha.
Magħmul fi …, ….. 
   || Għas-Sottokumitat Doganali 
   || Il-President 
Appendiċi 
Regoli ta’ Proċedura tas-Sottokumitat Doganali
bejn l-UE u l-Ġeorġja 
Artikolu 1
Dispożizzjonijiet
Ġenerali
1.           Is-Sottokumitat Doganali
stabbilit skont l-Artikolu 74(1) tal-Ftehim ta' Assoċjazzjoni bejn
l-Unjoni Ewropea u l-Komunità Ewropea dwar l-Enerġija Atomika u l-Istati
Membri tagħhom, fuq naħa waħda, u l-Ġeorġja, fuq
in-naħa l-oħra ("Ftehim") iwettaq id-dmirijiet tiegħu
kif previst fl-Artikoli 74(2) u (3) tal-Ftehim.          
2.           Is-Sottokumitat Doganali ikun
kompost minn rappreżentanti tal-Kummissjoni Ewropea u
tal-Ġeorġja, responsabbli għal kwistjonijiet doganali jew
relatati mad-dwana. 
3.           Rappreżentant
tal-Kummissjoni Ewropea jew tar-Repubblika tal-Ġeorġja li jkollu
r-responsabbiltà għall-kwistjonijiet doganali jew relatati mad-dwana
jaġixxi bħala President skont l-Artikolu 2 ta' hawn taħt. 
4.           Il-Partijiet f'dawn ir-Regoli
ta' Proċedura jiġu definiti kif stipulat fl-Artikolu 428
tal-Ftehim. 
Artikolu 2
Presidenza
Il-Partijiet iżommu l-Presidenza
tas-Sottokumitat Doganali, fuq bażi ta' alternanza, għal perjodi ta'
12-il xahar. L-ewwel perjodu jibda fid-data tal-ewwel laqgħa tal-Kunsill
ta’ Assoċjazzjoni u jintemm fil-31 ta’ Diċembru tal-istess sena.
Artikolu 3
Laqgħat
1.           Ħlief fejn ikun
miftiehem mod ieħor mill-Partijiet, is-Sottokumitat Doganali għandu
jiltaqa’ darba fis-sena jew fuq talba ta’ xi waħda mill-Partijiet. 
2.           Kull laqgħa
tas-Sottokumitat Doganali titlaqqa' mill-President fi żmien u f'post li
jkun hemm qbil dwaru miż-żewġ Partijiet. L-avviż ta'
sejħa għal-laqgħa jinħareġ mill-President
tas-Sottokumitat Doganali mhux aktar tard minn 28 jum kalendarju qabel
il-bidu tal-laqgħa sakemm il-Partijiet ma jiftehmux mod ieħor. 
3.           Il-laqgħat
tas-Sottokumitat Doganali jistgħu jsiru permezz ta’ kwalunkwe mezz
teknoloġiku maqbul bħalma huma l-konferenzi bil-vidjo jew l-awdjo.
5.           Is-Sottokumitat Doganali
jista’ jindirizza kwistjonijiet mingħajr ma jiltaqa', permezz ta’
korrispondenza. 
Artikolu 4
Delegazzjonijiet
Qabel kull laqgħa, il-Partijiet jiġu
infurmati, permezz tas-Segretarjat, bil-kompożizzjoni maħsuba
tad-delegazzjonijiet li jkunu se jattendu l-laqgħa fuq
iż-żewġ naħat.
Artikolu 5
Segretarjat
1.           Uffiċjal tal-Kummissjoni
Ewropea u uffiċjal tal-Ġeorġja li jkollhom ir-responsabbiltà ta'
kwistjonijiet doganali jew relatati mad-dwana jaġixxu b'mod konġunt
bħala Segretarji tas-Sottokumitat Doganali u jwettqu kompiti segretarjali
b'mod konġunt fi spirtu ta' fiduċja reċiproka u kooperazzjoni.
2.           Is-Segretarjat tal-Kumitat
ta’ Assoċjazzjoni li jiltaqa’ fil-konfigurazzjoni tal-Kummerċ għandu
jkun infurmat bi kwalunkwe deċiżjonijiet, opinjonijiet,
rakkomandazzjonijiet, rapporti u azzjonijiet oħra maqbula tas-Sottokumitat
Doganali. 
Artikolu 6
Korrispondenza
1.           Il-korrispondenza indirizzata
lis-Sottokumitat Doganali tintbagħat lis-Segretarju ta' waħda
mill-Partijiet, li min-naħa tiegħu jgħarraf lis-Segretarju
l-ieħor. 
2.           Is-Segretarjat jiżgura
li l-korrispondenza indirizzata lis-Sottokumitat Doganali tingħata
lill-President tas-Sottokumitat Doganali u tiġi ċċirkolata, fejn
xieraq bħala dokumenti msemmija fl-Artikolu 7 ta' dawn ir-Regoli ta'
Proċedura.
3.           Il-korrispondenza
mill-President tas-Sottokumitat Doganali tintbagħat lill-Partijiet
mis-Segretarjat tas-Sottokumitat Doganali f'isem il-President. Din
il-korrispondenza tiġi ċċirkolata, fejn xieraq, kif stipulat
fl-Artikolu 7 ta' dawn ir-Regoli ta' Proċedura.
Artikolu 7
Dokumenti
1.           Id-dokumenti jiġu
ċċirkolati permezz tas-Segretarji tas-Sottokumitat Doganali.
2.           Parti tittrażmetti
d-dokumenti tagħha lis-Segretarju tagħha. Is-Segretarju
jittrażmetti dawn id-dokumenti lis-Segretarju tal-Parti l-oħra. 
3.           Is-Segretarju tal-Unjoni
jiċċirkola d-dokumenti mar-rappreżentanti responsabbli
tal-Unjoni u jikkopja sistematikament lis-Segretarju tal-Ġeorġja
f'din il-korrispondenza. Is-Segretarju tal-Unjoni għandu jibgħat
kopja tad-dokumenti finali lis-Segretarji tal-Kumitat ta’ Assoċjazzjoni
fil-konfigurazzjoni tal-Kummerċ. 
4.           Is-Segretarju
tal-Ġeorġja jiċċirkola d-dokumenti mar-rappreżentanti
responsabbli tal-Ġeorġja u jikkopja sistematikament lis-Segretarju
tal-Unjoni f'din il-korrispondenza. Is-Segretarju tal-Ġeorġja
għandu jibgħat kopja tad-dokumenti finali lis-Segretarji tal-Kumitat ta’
Assoċjazzjoni fil-konfigurazzjoni tal-Kummerċ. 
Artikolu 8
Kunfidenzjalità
Sakemm ma jiġix deċiż mod
ieħor mill-Partijiet, il-laqgħat tas-Sottokumitat Doganali ma jkunux
pubbliċi. Meta Parti tissottometti lis-Sottokumitat Doganali informazzjoni
mmarkata bħala kunfidenzjali, il-Parti l-oħra tittratta dik
l-informazzjoni bħala tali.
Artikolu 9
Aġendi
għal-Laqgħat
1.           Għandha titfassal
aġenda provviżorja għal kull laqgħa mis-Segretarjat
tas-Sottokumitat Doganali abbażi tal-proposti li jsiru mill-Partijiet.
L-aġenda provviżorja tkun tinkludi punti li s-Segretarjat
tas-Sottokumitat Doganali ikun irċieva talba dwarhom mingħand xi
Parti biex jiddaħħlu fl-aġenda, sostnuta mid-dokumenti
rilevanti, mhux aktar tard minn 21 jum kalendarju qabel id-data
tal-laqgħa.
2.           L-aġenda
provviżorja, flimkien mad-dokumenti rilevanti, jiġu
ċċirkolati kif previst fl-Artikolu 7 mhux aktar tard minn
15-il jum kalendarju qabel il-bidu tal-laqgħa. 
3.           L-aġenda għandha
tkun adottata mis-Sottokumitat Doganali fil-bidu ta’ kull laqgħa. Kull
punt minbarra dawk li jidhru fl-aġenda provviżorja jista’
jitqiegħed fuq l-aġenda jekk il-Partijiet jaqblu li jsir hekk. 
4.           Il-President tal-laqgħa
tas-Sottokumitat Doganali jista', bil-qbil tal-Parti l-oħra, jistieden
rappreżentanti ta' korpi oħra tal-Partijiet jew esperti indipendenti
f'suġġett fuq bażi ad hoc biex jattendu l-laqgħat
tiegħu bil-għan li jipprovdu informazzjoni fuq suġġetti
speċifiċi. Il-Partijiet jiżguraw li dawn l-osservaturi jew
l-esperti jirrispettaw kull rekwiżit ta' kunfidenzjalità. 
5.           Il-President tas-Sottokumitat
Doganali jista', b'konsultazzjoni mal-Partijiet, iqassar il-perjodi ta'
żmien speċifikati fil-paragrafi 1 u 2 biex jieħu kont ta'
ċirkostanzi speċjali. 
Artikolu 10
Minuti u Konklużjonijiet Operattivi
1.           L-abbozz tal-minuti,
inklużi l-konklużjonijiet operattivi, ta’ kull laqgħa
għandu jitfassal mis-Segretarju tas-Sottokumitat Doganali tal-Parti li
jkollha l-Presidenza. 
2.           L-abbozz tal-minuti,
inklużi l-konklużjonijiet operattivi, għandu jiġi
ppreżentat lis-Sottokumitat Doganali għall-approvazzjoni. Dawn il-minuti
jiġu approvati fi żmien 28 jum kalendarju wara kull laqgħa
tas-Sottokumitat Doganali. Tintbagħat kopja lil kull wieħed
mid-destinatarji msemmija fl-Artikolu 7 tar-Regoli ta' Proċedura. 
Artikolu 11
Deċiżjonijiet
u rakkomandazzjonijiet
1.           Is-Sottokumitat Doganali
jadotta l-arranġamenti prattiċi, il-miżuri,
id-deċiżjonijiet u r-rakkomandazzjonijiet kif previst
fl-Artikolu 74 tal-Ftehim. Dawn jiġu adottati b’kunsens bejn
il-Partijiet wara t-tlestija tal-proċeduri interni rispettivi
għall-adozzjoni tagħhom. Id-deċiżjonijiet huma vinkolanti
għall-Partijiet, li jieħdu l-miżuri xierqa biex jimplimentawhom.

2.           Kull deċiżjoni jew
rakkomandazzjoni tiġi ffirmata mill-President u awtentikata
miż-żewġ Segretarji. Mingħajr preġudizzju
għall-paragrafu 3, il-President jiffirma dawn id-dokumenti matul
il-laqgħa li fiha tiġi adottata d-deċiżjoni jew
rakkomandazzjoni rilevanti. 
3.           Is-Sottokumitat Doganali
jista’ jieħu deċiżjonijiet jew rakkomandazzjonijiet bi
proċedura bil-miktub, wara li jitlestew il-proċeduri interni
rispettivi, jekk il-Partijiet jaqblu li jsir hekk. Il-proċedura bil-miktub
tikkonsisti minn skambju ta' noti bejn iż-żewġ Segretarji, li
jaġixxu bi ftehim mal-Partijiet. Għal dan il-għan, it-test
tal-proposta jiġi ċċirkolat skont l-Artikolu 7, b'limitu ta'
żmien ta' mhux anqas minn 21 jum kalendarju li matulu għandha
tiġi mgħarrfa kull riżerva jew emenda. Il-President
tas-Sottokumitat Doganali jista', b'konsultazzjoni mal-Partijiet, iqassar
il-perjodi ta' żmien speċifikati f'dan il-paragrafu biex jieħu
kont ta' ċirkostanzi speċjali. Ladarba jkun hemm qbil fuq it-test,
id-deċiżjoni jew ir-rakkomandazzjoni jiġu ffirmati
mill-President u awtentikati miż-żewġ Segretarji.
4.           L-atti tas-Sottokumitat
Doganali jiġu intitolati 'Deċiżjoni' jew 'Rakkomandazzjoni' rispettivament.
Kull deċiżjoni għandha tidħol fis-seħħ fid-data
tal-adozzjoni tagħha sakemm id-deċiżjoni ma tipprovdix mod
ieħor. 
5.           Id-deċiżjonijiet u
r-rakkomandazzjonijiet jiġu ċċirkolati maż-żewġ
Partijiet. 
6.           Kull Parti tista’
tiddeċiedi dwar il-pubblikazzjoni tad-deċiżjonijiet u
r-rakkomandazzjonijiet tas-Sottokumitat Doganali fil-pubblikazzjoni
uffiċjali rispettiva tagħha.
Artikolu 12
Rapporti
Is-Sottokumitat Doganali għandu
jirrapporta lill-Kumitat ta’ Assoċjazzjoni fil-konfigurazzjoni
tal-Kummerċ f’kull laqgħa regolari annwali tal-Kumitat ta’
Assoċjazzjoni fil-konfigurazzjoni tal-Kummerċ.
Artikolu 13
Lingwi

1.           Il-lingwi ta' ħidma
tas-Sottokumitat Doganali huma l-Ingliż u l-Ġeorġjan. 
2.           Sakemm ma jiġix
deċiż mod ieħor, is-Sottokumitat Doganali għandu
jibbaża d-deliberazzjonijiet tiegħu fuq dokumentazzjoni mfassla
f’dawn il-lingwi. 
Artikolu 14
Spejjeż
1.           Kull Parti għandha
tieħu ħsieb l-ispejjeż li ġġarrab bħala
riżultat tal-parteċipazzjoni fil-laqgħat tas-Sottokumitat
Doganali, kemm fir-rigward tal-impjegati, l-ivvjaġġar u n-nefqa
tal-għajxien kif ukoll fir-rigward tan-nefqa tal-posta u
tat-telekomunikazzjonijiet. 
2.           In-nefqa marbuta
mal-organizzazzjoni tal-laqgħat u mar-riproduzzjoni tad-dokumenti
għandha titħallas mill-Parti li tkun qed tospita l-laqgħa. 
3.           L-ispejjeż marbutin ma'
servizzi ta' interpretazzjoni fil-laqgħat, u t-traduzzjoni ta' dokumenti
għal jew mill-Ingliż u l-Ġeorġjan kif imsemmi
fl-Artikolu 13(1) ta' dawn ir-Regoli ta' Proċedura jitħallsu
mill-Parti li tkun qed tospita l-laqgħa. 
L-interpretazzjoni u t-traduzzjoni għal jew
minn lingwi oħra għandhom jitħallsu direttament mill-Parti li
tagħmel it-talba. 
Artikolu 15
Emenda
tar-Regoli ta' Proċedura
Dawn ir-Regoli ta' Proċedura jistgħu
jiġu emendati b'deċiżjoni tas-Sottokumitat Doganali skont
l-Artikolu 74(3)(e) tal-Ftehim. 
ABBOZZ
DEĊIŻJONI
Nru 1/2015 TAS-SOTTOKUMITAT DWAR L-INDIKAZZJONIJIET ĠEOGRAFIĊI
BEJN L-UE U L-ĠEORĠJA
ta’
.. 2015
li biha jadotta r-regoli ta’ proċedura tiegħu
IS-SOTTOKUMITAT DWAR
L-INDIKAZZJONIJIET ĠEOGRAFIĊI BEJN L-UE U L-ĠEORĠJA,
Wara li kkunsidra l-Ftehim ta'
Assoċjazzjoni bejn l-Unjoni Ewropea u l-Komunità Ewropea tal-Enerġija
Atomika u l-Istati Membri tagħhom, fuq naħa, u l-Ġeorġja,
fuq in-naħa l-oħra, ("il-Ftehim") u b'mod partikolari
l-Artikolu 179 tiegħu,
Billi:
(1)       Skont l-Artikolu 431
tiegħu, partijiet tal-Ftehim huma applikati provviżorjament mill-1
ta’ Settembru 2014. 
(2)       L-Artikolu 179
tal-Ftehim jipprovdi li s-Sottokumitat dwar l-Indikazzjonijiet
Ġeografiċi (“Sottokumitat dwar l-IĠ”) jimmonitorja l-iżvilupp
tal-Ftehim fil-qasam tal-indikazzjonijiet ġeografiċi u jservi
bħala forum għal kooperazzjoni u djalogu dwar l-indikazzjonijiet
ġeografiċi.
(2)       L-Artikolu 179(2)
tal-Ftehim jipprevedi li s-Sottokumitat dwar l-IĠ jistabbilixxi r-regoli
ta' proċedura tiegħu stess. 
IDDEĊIEDA KIF ĠEJ:
Artikolu 1
Ir-regoli ta’ proċedura tas-Sottokumitat
dwar l-IĠ, kif stabbiliti fl-Appendiċi, huma b’dan adottati. 
Artikolu 2
Din id-Deċiżjoni tidħol
fis-seħħ fid-data tal-adozzjoni tagħha.
Magħmul fi,
   || Għas-Sottokumitat dwar l-IĠ 
   || Il-President 
Appendiċi 
Regoli ta’ Proċedura tas-Sottokumitat dwar
l-Indikazzjonijiet Ġeografiċi bejn l-UE u l-Ġeorġja 
Artikolu 1
Dispożizzjonijiet
Ġenerali
1.           Is-Sottokumitat dwar
l-Indikazzjonijiet Ġeografiċi (“is-Sottokumitat dwar l-IĠ”),
stabbilit skont l-Artikolu 179 tal-Ftehim ta’ Assoċjazzjoni bejn
l-Unjoni Ewropea u l-Komunità Ewropea tal-Enerġija Atomika u l-Istati
Membri tagħhom, minn naħa waħda, u l-Ġeorġja,
min-naħa l-oħra (“il-Ftehim”), għandu jassisti lill-Kumitat ta’
Assoċjazzjoni li jkun iltaqa' fil-konfigurazzjoni tal-Kummerċ kif
stipulat fl-Artikolu 408(4) għat-Titolu IV tal-Ftehim, fit-twettiq
tal-funzjonijiet tiegħu. 
2.           Is-Sottokumitat dwar
l-IĠ għandu jwettaq il-funzjonijiet tiegħu stipulati fl-Artikolu
179 tal-Ftehim.
3.           Is-Sottokumitat dwar
l-IĠ ikun kompost minn uffiċjali tal-Kummissjoni Ewropea u
tal-Ġeorġja, li għandhom kompetenza fl-indikazzjonijiet
ġeografiċi.
4.           Kull waħda
mill-Partijiet għandha taħtar Kap tad-Delegazzjoni, li għandu
jkun il-persuna ta’ kuntatt għall-kwistjonijiet kollha marbutin
mas-Sottokumitat.
5.           Il-Kapijiet tad-Delegazzjoni
għandhom jaġixxu bħala President skont l-Artikolu 2 ta'
hawn taħt. 
6.           Kull Kap tad-Delegazzjoni
jista’ jiddelega l-funzjonijiet kollha tiegħu ta’ Kap tad-Delegazzjoni jew
xi wħud minnhom lil deputat innominat, u f’dan il-każ kwalunkwe
referenza li ssir wara għall-Kap tad-Delegazzjoni tkun tapplika bl-istess
mod għad-deputat innominat.
7.           Il-Partijiet
f'dawn ir-Regoli ta' Proċedura jiġu definiti kif stipulat
fl-Artikolu 428 tal-Ftehim. 
Artikolu 2
Presidenza
Il-Partijiet iżommu l-Presidenza
tas-Sottokumitat dwar l-IĠ, fuq bażi ta' alternanza, għal
perjodi ta' 12-il xahar. L-ewwel perjodu jibda fid-data tal-ewwel laqgħa
tal-Kunsill ta’ Assoċjazzjoni u jintemm fil-31 ta’ Diċembru
tal-istess sena.
Artikolu 3
Laqgħat
1.           Ħlief fejn ikun
miftiehem mod ieħor mill-Partijiet, il-Kumitat dwar l-IĠ jiltaqa’ fuq
it-talba ta’ kwalunkwe waħda mill-Partijiet, alternattivament fl-UE u
fil-Ġeorġja, u fi kwalunkwe każ mhux aktar tard minn 90 jum wara
t-talba. 
2.           Kull laqgħa
tas-Sottokumitat dwar l-IĠ titlaqqa' mill-President fi żmien u f'post
li jkun hemm qbil dwaru miż-żewġ Partijiet. L-avviż ta'
sejħa għal-laqgħa jinħareġ mill-President
tas-Sottokumitat dwar l-IĠ mhux aktar tard minn 28 jum qabel il-bidu
tal-laqgħa sakemm il-Partijiet ma jiftehmux mod ieħor. 
3.           Kull fejn possibbli,
il-laqgħa regolari tas-Sottokumitat dwar l-IĠ tissejjaħ fi
żmien xieraq qabel il-laqgħa regolari tal-Kumitat ta'
Assoċjazzjoni li jkun qed jiltaqa' fil-konfigurazzjoni tal-Kummerċ.
4.           B’eċċezzjoni,
il-laqgħat tas-Sottokumitat dwar l-IĠ jistgħu jsiru permezz ta’
kwalunkwe mezz teknoloġiku maqbul mill-Partijiet, inkluż
b'vidjokonferenza.
Artikolu 4
Delegazzjonijiet
Qabel kull laqgħa, il-Partijiet jiġu
infurmati, permezz tas-Segretarjat, bil-kompożizzjoni maħsuba
tad-delegazzjonijiet li jkunu se jattendu l-laqgħa fuq
iż-żewġ naħat.
Artikolu 5
Segretarjat
1.           Rappreżentant
tal-Kummissjoni Ewropea u rappreżentant tal-Ġeorġja jaġixxu
b'mod konġunt bħala Segretarji tas-Sottokumitat dwar l-IĠ, kif
maħtura mill-Kapijiet tad-Delegazzjonijiet, u jwettqu kompiti segretarjali
b'mod konġunt fi spirtu ta' fiduċja reċiproka u kooperazzjoni.
2.           Is-Segretarjat tal-Kumitat
ta’ Assoċjazzjoni li jiltaqa’ fil-konfigurazzjoni tal-Kummerċ
għandu jkun infurmat bi kwalunkwe deċiżjonijiet, rapporti u
azzjonijiet oħra maqbula tas-Sottokumitat dwar l-IĠ. 
Artikolu 6
Korrispondenza
1.           Il-korrispondenza indirizzata
lis-Sottokumitat dwar l-IĠ tintbagħat lis-Segretarju ta' waħda
mill-Partijiet, li min-naħa tiegħu jgħarraf lis-Segretarju
l-ieħor. 
2.           Is-Segretarjat jiżgura
li l-korrispondenza indirizzata lis-Sottokumitat dwar l-IĠ tingħata
lill-President tas-Sottokumitat dwar l-IĠ u tiġi
ċċirkolata, fejn xieraq bħala dokumenti msemmija
fl-Artikolu 7 ta' dawn ir-Regoli ta' Proċedura.
3.           Il-korrispondenza
mill-President tas-Sottokumitat dwar l-IĠ tintbagħat lill-Partijiet
mis-Segretarjat tas-Sottokumitat dwar l-IĠ f'isem il-President. Din
il-korrispondenza tiġi ċċirkolata, fejn xieraq, kif stipulat
fl-Artikolu 7 ta' dawn ir-Regoli ta' Proċedura.
Artikolu 7
Dokumenti
1.           Id-dokumenti jiġu
ċċirkolati permezz tas-Segretarji tas-Sottokumitat dwar l-IĠ.
2.           Parti tittrażmetti
d-dokumenti tagħha lis-Segretarju tagħha. Is-Segretarju
jittrażmetti dawn id-dokumenti lis-Segretarju tal-Parti l-oħra. 
3.           Is-Segretarju tal-Unjoni
jiċċirkola d-dokumenti mar-rappreżentanti responsabbli
tal-Unjoni u jikkopja sistematikament lis-Segretarju tal-Ġeorġja u
lis-Segretarji tal-Kumitat ta' Assoċjazzjoni li jkun qed jiltaqa'
fil-konfigurazzjoni tal-Kummerċ f'din il-korrispondenza.
4.           Is-Segretarju
tal-Ġeorġja jiċċirkola d-dokumenti mar-rappreżentanti
responsabbli tal-Ġeorġja u jikkopja sistematikament lis-Segretarju
tal-Unjoni u lis-Segretarji tal-Kumitat ta' Assoċjazzjoni li jkun qed jiltaqa'
fil-konfigurazzjoni tal-Kummerċ f'din il-korrispondenza.
Artikolu 8
Kunfidenzjalità
Sakemm ma jiġix deċiż mod
ieħor mill-Partijiet, il-laqgħat tas-Sottokumitat dwar l-IĠ ma
jkunux pubbliċi. Meta Parti tissottometti lis-Sottokumitat dwar l-IĠ
informazzjoni mmarkata bħala kunfidenzjali, il-Parti l-oħra tittratta
dik l-informazzjoni bħala tali.
Artikolu 9
Aġendi
għal-Laqgħat
1.           Titfassal aġenda
provviżorja għal kull laqgħa kif ukoll abbozz
tal-konklużjonijiet operattivi kif stipulat fl-Artikolu 10 mis-Segretarjat
tas-Sottokumitat dwar l-IĠ abbażi tal-proposti li jsiru
mill-Partijiet. L-aġenda provviżorja tkun tinkludi punti li
s-Segretarjat tas-Sottokumitat dwar l-IĠ ikun irċieva talba dwarhom
mingħand xi Parti biex jiddaħħlu fl-aġenda, sostnuta
mid-dokumenti rilevanti, mhux aktar tard minn 21 jum kalendarju qabel
id-data tal-laqgħa.
2.           L-aġenda
provviżorja, flimkien mad-dokumenti rilevanti, jiġu
ċċirkolati kif previst fl-Artikolu 7 mhux aktar tard minn
15-il jum kalendarju qabel il-bidu tal-laqgħa. 
3.           L-aġenda għandha
tiġi adottata mill-President u l-Kap l-ieħor tad-Delegazzjoni
fil-bidu ta' kull laqgħa. Kull punt minbarra dawk li jidhru fl-aġenda
provviżorja jista’ jitqiegħed fuq l-aġenda jekk il-Partijiet
jaqblu li jsir hekk. 
4.           Il-President tal-laqgħa
tas-Sottokumitat dwar l-IĠ jista', bil-qbil tal-Parti l-oħra,
jistieden rappreżentanti ta' korpi oħra tal-Partijiet jew esperti
indipendenti f'suġġett fuq bażi ad hoc biex jattendu
l-laqgħat tiegħu bil-għan li jipprovdu informazzjoni fuq
suġġetti speċifiċi. Il-Partijiet jiżguraw li dawn
l-osservaturi jew l-esperti jirrispettaw kull rekwiżit ta'
kunfidenzjalità. 
5.           Il-President tas-Sottokumitat
dwar l-IĠ jista', b'konsultazzjoni mal-Partijiet, iqassar il-perjodi ta'
żmien speċifikati fil-paragrafi 1 u 2 biex jieħu kont ta'
ċirkostanzi speċjali. 
Artikolu 10
Minuti u Konklużjonijiet Operattivi
1.           Għandu jitħejja
abbozz tal-minuti ta’ kull laqgħa b’mod konġunt
miż-żewġ Segretarji. 
2.           Il-minuti għandhom,
bħala regola ġenerali, jinkludu fir-rigward ta’ kull punt fuq
l-aġenda: 
(a)     il-parteċipanti fil-laqgħa,
l-uffiċjali li jakkumpanjawhom u kull osservatur jew espert li jkun
attenda għal-laqgħa; 
(b)     id-dokumenti ppreżentati
lis-Sottokumitat dwar l-IĠ; 
(c)     id-dikjarazzjonijiet li s-Sottokumitat
dwar l-IĠ ikun talab li jiddaħħlu; kif ukoll
(d)     jekk ikun hemm bżonn,
il-konklużjonijiet operattivi tal-laqgħa, kif previst fil-paragrafu
(4). 
3.           L-abbozz tal-minuti
għandu jiġi ppreżentat lis-Sottokumitat dwar l-IĠ
għall-approvazzjoni. Dawn il-minuti jiġu approvati fi żmien
28 jum kalendarju wara kull laqgħa tas-Sottokumitat dwar l-IĠ.
Tintbagħat kopja lil kull wieħed mid-destinatarji msemmija
fl-Artikolu 7 tar-Regoli ta' Proċedura. 
4.           L-abbozz
tal-konklużjonijiet operattivi ta' kull laqgħa jitfassal
mis-Segretarju tas-Sottokumitat dwar l-IĠ tal-Parti li jkollha
l-Presidenza, u jiġi ċċirkolat mal-Partijiet flimkien
mal-aġenda, normalment mhux aktar tard minn 15-il jum kalendarju
qabel il-bidu tal-laqgħa. Dan l-abbozz jiġi aġġornat matul
il-laqgħa sabiex fi tmiem il-laqgħa, sakemm ma jkunx miftiehem mod
ieħor, is-Sottokumitat dwar l-IĠ jadotta l-konklużjonijiet
operazzjonali, li jirriflettu l-azzjonijiet ta’ segwitu li kien hemm qbil
dwarhom mill-Partijiet. Ladarba jkunu miftiehma, il-konklużjonijiet
operattivi jiġu mehmuża mal-minuti u l-implimentazzjoni tagħhom
tiġi eżaminata mill-ġdid matul laqgħa sussegwenti
tas-Sottokumitat dwar l-IĠ. Għal dak il-għan is-Sottokumitat
dwar l-IĠ jadotta mudell, li jippermetti li kull punt ta' azzjoni
jiġi traċċat skont skadenza speċifika. 
Artikolu 11
Deċiżjonijiet
1.           Is-Sottokumitat dwar
l-IĠ ikollu s-setgħa li jadotta deċiżjonijiet
fil-każijiet previsti fl-Artikolu 179(3) tal-Ftehim. Dawn
id-deċiżjonijiet jiġu adottati b’kunsens bejn il-Partijiet wara
t-tlestija tal-proċeduri interni rispettivi għall-adozzjoni
tagħhom. Huma vinkolanti għall-Partijiet, li jieħdu
l-miżuri xierqa biex jimplimentawhom.
2.           Kull deċiżjoni
tiġi ffirmata mill-President u awtentikata miż-żewġ
Segretarji. Mingħajr preġudizzju għall-paragrafu 4,
ir-rappreżentanti jiffirmaw dawn id-dokumenti matul il-laqgħa li fiha
tiġi adottata d-deċiżjoni rilevanti. 
3.           Is-Sottokumitat dwar
l-IĠ jista’ jieħu deċiżjonijiet jew jadotta rapporti bi
proċedura bil-miktub, wara li jitlestew il-proċeduri interni
rispettivi, jekk il-Partijiet jaqblu li jsir hekk. Il-proċedura bil-miktub
tikkonsisti minn skambju ta' noti bejn iż-żewġ Segretarji, li
jaġixxu bi ftehim mal-Partijiet. Għal dan il-għan, it-test
tal-proposta jiġi ċċirkolat skont l-Artikolu 7, b'limitu
ta' żmien ta' mhux anqas minn 21 jum kalendarju li matulu
għandha tiġi mgħarrfa kull riżerva jew emenda. Il-President
tas-Sottokumitat dwar l-IĠ jista', b'konsultazzjoni mal-Partijiet, iqassar
il-perjodi ta' żmien speċifikati f'dan il-paragrafu biex jieħu
kont ta' ċirkostanzi speċjali. Ladarba jkun hemm qbil fuq it-test,
id-deċiżjoni jew ir-rapport jiġu ffirmati mill-President u
awtentikati miż-żewġ Segretarji.
4.           L-atti tas-Sottokumitat dwar
l-IĠ jiġu intitolati 'Deċiżjoni' jew 'Rapport'
rispettivament. Kull deċiżjoni għandha tidħol
fis-seħħ fid-data tal-adozzjoni tagħha sakemm
id-deċiżjoni ma tipprovdix mod ieħor. 
5.           Id-deċiżjonijiet
jiġu ċċirkolati maż-żewġ Partijiet. 
6.           Kull Parti tista'
tiddeċiedi dwar il-pubblikazzjoni tad-deċiżjonijiet
tas-Sottokumitat dwar l-IĠ fil-pubblikazzjoni uffiċjali rispettiva
tagħha.
Artikolu 12
Rapporti
Is-Sottokumitat dwar l-IĠ jirrapporta
lill-Kumitat ta’ Assoċjazzjoni li jiltaqa’ fil-konfigurazzjoni
tal-Kummerċ fuq l-attivitajiet tiegħu f’kull laqgħa regolari ta’
dawn tal-aħħar. 
Artikolu 13
Lingwi

1.           Il-lingwi ta' ħidma
tas-Sottokumitat dwar l-IĠ huma l-Ingliż u l-Ġeorġjan. 
2.           Sakemm ma jiġix
deċiż mod ieħor, is-Sottokumitat dwar l-IĠ għandu
jibbaża d-deliberazzjonijiet tiegħu fuq dokumentazzjoni mfassla
f’dawn il-lingwi. 
Artikolu 14
Spejjeż
1.           Kull Parti għandha
tieħu ħsieb l-ispejjeż li ġġarrab bħala
riżultat tal-parteċipazzjoni fil-laqgħat tas-Sottokumitat dwar
l-IĠ, kemm fir-rigward tal-impjegati, l-ivvjaġġar u n-nefqa
tal-għajxien kif ukoll fir-rigward tan-nefqa tal-posta u tat-telekomunikazzjonijiet.

2.           In-nefqa marbuta
mal-organizzazzjoni tal-laqgħat u mar-riproduzzjoni tad-dokumenti
għandha titħallas mill-Parti li tkun qed tospita l-laqgħa. 
3.           L-ispejjeż marbutin ma'
servizzi ta' interpretazzjoni fil-laqgħat, u t-traduzzjoni ta' dokumenti
għal jew mill-Ingliż u l-Ġeorġjan kif imsemmi
fl-Artikolu 13(1) ta' dawn ir-Regoli ta' Proċedura jitħallsu
mill-Parti li tkun qed tospita l-laqgħa. 
L-interpretazzjoni u t-traduzzjoni għal jew
minn lingwi oħra għandhom jitħallsu direttament mill-Parti li
tagħmel it-talba. 
Artikolu 15
Emenda
tar-Regoli ta' Proċedura
Dawn ir-Regoli ta' Proċedura jistgħu
jiġu emendati b'deċiżjoni tas-Sottokumitat dwar l-IĠ skont
l-Artikolu 179(2) tal-Ftehim.